《重挽周以言二首 其一》
明代·皇甫汸

委化同桑户，嗟来吊寝门。迷途非敏梦，顾影似嵇魂。

穗帐风偏瑟，松丘日易昏。平生金药秘，无复枕中存。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。